142 Mélanges. 
de credit, et m'a conté cecy plusieurs fois sans 
varier en la relation. Et si cela est comme ie suis 
quasi en creance , Ce ne peut estre qu'un troi- 
siesme genre d'animal, comme vous dités , entre 
les bestes et l’homme, et peut estre qu’estants 
domestiqués , ils seruiroient de valets. 
Quant aux Galles desquels vous desirés plus 
de notice , ie crains que l’équiuoque du nom ne 
vôus aye fait imaginer ce que vous m'en escri- 
ués, Neantmoins ie repasseray mes liures et vous 
auertiray de ce que j'y trouueray, et si ie ne 
le faits a present excusés le mal de la goute qui 
ma surpris et m'en empêche, outre que ma veue 
est si fort affoiblie que ray de la peine a lire, 
et plus a escrire. M. Aycard ma enuoyé quel- 
ques paires de lunettes, mais improfitables , et 
desirerois fort en auoir pour l’vsage de 60 , 61 et 
62 ans d'âge. De loin ray la veüe assés bonne et 
claire sans lunettes ; mais de prés peu ou point. 
Je desire fort sçauoir le mistere de ces lunettes 
doubles desquelles vous dites vous seruir , et sça- 
uoir si elles sont doubles en la matiere, ou bien 
si c'est en mettant les vnes sur les autres, j'ai 
fait cette derniere épreuue qui ne m’a proffité en 
rien , et si c’est quelqu’autre inuention ie seray 
bien aise de l’apprendre: Touchant les liures de 
la supposée bibliothéque d’Ethiopie vous en serés 
mieux informé par l’histoire de frere Louis d’Vr- M 
reta que ie vous enuoye auec la presente bien 
que ie ne lui donne pas grand credit. 
Il est vray que les princes mahometans ne 
portent couronne et anciennement portoient vn 
